Luzitānija
Luzitānija (latīņu: Lusitania) bija viena no trim romiešu provincēm Pireneju pussalā, kas veidoja Romiešu Spāniju no 1. gadsimta pr.Kr. līdz 3. gadsimtam. Atradās mūsdienu Portugāles lielākajā daļā un Spānijas rietumu daļā, Estremaduras autonomajā apgabalā, kā arī Salamankas un Avilas provinču teritorijā. Provinces galvaspilsēta bija Augusta Emerita (latīņu: Augusta Emerita) (mūsdienās Merida). Šo teritoriju apdzīvoja luzitāņi, kas runāja luzitāņu valodā.